עמוס הכהן

עמוס הכהן (נולד ב-15 באפריל 1974) הוא קצין צה"ל בדרגת אלוף-משנה במילואים. שימש מפקד חטיבת הנח"ל, מפקד מגמת יבשה במכללה הבין-זרועית לפיקוד ולמטה, מפקד החטיבה הדרומית ברצועת עזה, נציג צה"ל במארינס, ראש לשכת הרמטכ"ל ומפקד גדס"ר נח"ל. הכהן נולד וגדל בירושלים, בוגר בהצטיינות של הפנימייה הצבאית לפיקוד "אור עציון". התגייס לצה"ל בשנת 1992, והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה. לאחר סיום המסלול שירת כשנה בפלגה מבצעית ביחידה. בהמשך השלים קורס קציני חי"ר. בסיום הקורס שב ליחידה ומילא בה מספר תפקידי פיקוד. לאחר שש שנות שירות עבר ליחידת מגלן ומונה למפקד פלגת ההכשרות. בהמשך מונה למפקד פלגת לוחמים ביחידה, והוביל אותה בלחימה ברצועת הביטחון בלבנון. לאחר השלמת תואר ראשון באוניברסיטה העברית בירושלים, שימש כסגן מפקד גדס"ר צנחנים. לאחר מכן מונה לסגן מפקד יחידת מגלן, ושימש בתפקיד בין היתר במלחמת לבנון השנייה. במהלך המלחמה פיקד על מספר מבצעים מיוחדים בעומק לבנון, ובהם מבצע נערי החוף, שהביא לצמצום משמעותי של ירי הרקטות בגזרה המערבית תוך ימים ספורים. ביממה האחרונה של המלחמה נפצע באורח בינוני-קשה ופונה לטיפול ולשיקום רפואי מתמשך. לאחר סיום לימודיו בפו"ם, הועלה לדרגת סא"ל ומונה למפקד גדס"ר נח"ל בין השנים 2007–2009. בהמשך שימש כראש לשכת הרמטכ"ל, גבי אשכנזי, ובני גנץ בין השנים 2009 - 2011. עם סיום תפקידו מונה לנספח צה"ל במארינס, ושימש בתפקיד בין השנים 2011–2012. ב-14 באוקטובר 2012 הועלה לדרגת אל"ם ומונה למפקד החטיבה הדרומית ברצועת עזה, ופיקד על החטיבה בין היתר במבצע עמוד ענן ובמבצע צוק איתן, במהלכו פיקד בין היתר על סיכול מספר פיגועי מנהרות התקפיות לשטח ישראל וביניהן השמדת מנהרת לחימה ממנה חדרו 13 מחבלים בסמוך לקיבוץ סופה. את תפקידו סיים ב-17 באוגוסט 2014, מעט לאחר מבצע צוק איתן. לאחר מכן שימש כמפקד מגמת יבשה במכללה הבין-זרועית לפיקוד ולמטה בין השנים 2014 - 2015. ב-28 במאי 2015 מונה למפקד חטיבת הנח"ל. ב-29 בינואר 2017 ביקש לפרוש מצה"ל מסיבות אישיות, מפקד פיקוד הדרום, אייל זמיר, אישר את בקשתו, והכהן סיים את תפקידו, ופרש מצה"ל ב-2 במרץ באותה שנה. לאחר שחרורו מונה ליו״ר גוש אדומים. הכהן נשוי לאסנת, עורכת דין ומגשרת, ואב לחמישה ילדים. אמיר בוחבוט‏, איום המנהרות רק ילך ויגבר, נערכים למבצע נגדנו, באתר וואלה, 16 בנובמבר 2013. יוסי יהושוע, המנהרות עוד כאן, באתר ynet, 24 ביולי 2014. אמיר בוחבוט‏, "האויב מתחזק, אבל אנחנו מכינים הפתעות": ראיון חג עם מח"ט נח"ל, באתר וואלה, 22 באפריל 2016. מפרי עטו עבורי היית ונשארת - המפקד!, באתר ישראל היום, 5 במאי 2014. הנח"ל חלוצי ולוחם: בעבר, היום ולתמיד, באתר ישראל היום, 22 ביולי 2015. חן קוטס, המח"טיות, ידיעות אחרונות מוסף חג, ראש השנה תשע"ו, 13.09.2015, עמוד 5, כפי שהועלה באתר פרש. מערכת אתר צה"ל, מפקד חדש לחטיבה הדרומית באוגדת עזה: אל"ם דדו בר-כלפא, באתר צה"ל (דרך ארכיון האינטרנט), 17 באוגוסט 2014. לילך שובל, חושב לעומק, באתר ישראל היום, 5 במאי 2014. גל הירש, סיפור מלחמה סיפור אהבה, הוצאת ידיעות אחרונות, 2009, עמוד 343. איל דורון, הדס ועופר רגב, "בהשקט ובבטחה - מורשת יחידת מגלן", פורת הוצאה לאור, מאי 2012, עמוד 137. עמיר רפפורט, "אש על כוחותינו: כך הכשלנו את עצמנו במלחמת לבנון השנייה", הוצאת ספרית מעריב, 2007, עמוד 234. עמוס הראל, הישורת האחרונה || פרשת הרפז: גודל הניצחון של ברק יקבע את עתידו הפוליטי של אשכנזי, באתר הארץ, 27 בינואר 2012. נעם ויטמן, מח״ט דרומית נפרד: זו זכות גדולה להגן על הנגב המערבי, אתר דובר צה"ל, 14/10/2012 מערכת אתר צה"ל, דבר המפקד: איגרות מפקדי צה"ל לחיילים במבצע "צוק איתן", באתר צה"ל (דרך ארכיון האינטרנט), 13 ביולי 2014. אמיר בוחבוט ויניר יגנה‏, 13 מחבלים ניסו לבצע פיגוע ממנהרה בשטח ישראל, באתר וואלה, 17 ביולי 2014. יוחאי עופר, גנץ אישר סבב מינויים חדש בצמרת צה"ל, באתר nrg‏, 5 בנובמבר 2013. אמיר בוחבוט‏, מפקד חטיבת הנח"ל ביקש במפתיע לפרוש מצה"ל "מסיבות אישיות", באתר וואלה, 29 בינואר 2017 עוזי ברוך, "גופי נושא צלקות משתי פציעות", באתר ערוץ 7, 2 במרץ 2017